תנועת הנוער בני עקיבא
המולך
המיסטיקה הנשית
אפואל
אלן ללצ'וק
אלן ללצ'וק, (Alan Lelchuk; נולד ב-1938), סופר יהודי אמריקאי, מחזאי, מורה מרצה ומבקר ספרותי.
אלן ללצ'וק נולד וגדל בברוקלין, ניו יורק, ארצות הברית. השלים את לימודיו בכמה אוניברסיטאות ובהן אוניברסיטת סטאנפורד, ואוניברסיטת לונדון. היה מורה ומרצה באוניברסיטת ברנדייס שליד בוסטון, וכן שימש סופר תושב שם.
הוא כתב את ספרו הראשון על להיות יהודי בברוקלין, בשם "נער מברוקלין". מספרו הראשון עניינו באינטלקטואלים היהודים אמריקאים, חייהם, השקפתם ויצירתם. בכך הוא ממשיך את המסורת של סול בלו. הוא פרסם שבעה רומנים, רובם בנושאים אלה. הוא גם מתעניין בספרות העברית החדשה, ופרסם אנתולוגיה של ספרות עברית מתורגמת לאנגלית.
ספריו של ללצ'וק בעברית.
מרים 34, תרגמה אביבה גורן, הוצאת "אדם", ירושלים 1982.
ארבעת בתי הכנסת הספרדיים
שרונה נסטוביץ
מחולל
טיב טעם
טיב טעם רשתות בע"מ, המוכרת במותג "טיב טעם", היא רשת שיווק מזון ישראלית שפעילה משנת 1990. הרשת עוסקת בייצור, יבוא ושיווק של מגוון מוצרי מזון. הרשת מוכרת גם מזון לא כשר, ומרבית סניפיה פתוחים במשך כל ימות השבוע, כולל שבתות וחגים.
נכון לאפריל 2020 הרשת מחזיקה ב-41 סניפים ברחבי הארץ, ובבעלותה ארבעה מפעלים המספקים לסניפים מוצרי בשר ומאכלי ים שאינם מיוצרים בדרך כלל בישראל.
הרשת היא רשת המרכולים השביעית בגודלה בישראל (לפי מספר סניפים).
תולדות הרשת.
הסניף הראשון של "טיב טעם" נפתח בשוק הכרמל (הכרמל 50) בדצמבר 1989 על ידי קובי טרייביטש וצחי ליפקה, ולאחריו נפתח הסניף באזור התעשייה של ראשון לציון בשנת 1993. תוך שנים מעטות פתחה הרשת סניפים נוספים, והפכה לרשת כלל-ארצית.
ביוני 2007 התקיימו מגעים מתקדמים בין בעלי השליטה ברשת ואיש העסקים ארקדי גאידמק לגבי רכישת הרשת. גאידמק הכריז כי בכוונתו להפסיק את מכירת בשר החזיר ברשת. כעבור כמה ימים התפוצצה העסקה בשל דרישת גאידמק להורדת מחיר הרכישה בכ-10 מיליון דולרים והקושי בהפיכת הרשת לכשרה.
באוקטובר 2009 רכשה חברת "הארגז השקעות" שבשליטת שלום חגי את השליטה ברשת המרכולים.
רשת המרכולים נמצאת בשליטתה של החברה הבורסאית טיב טעם הולדינגס 1 בע"מ.
לחברת טיב טעם זרוע יצרנית בשם "טיב טעם תעשיות". כחלק משינוי ארגוני במהלך שנת 2002 הוקם מטה בראשות מנכ"ל (אל"ם במיל. אבי דדון) לחברת התעשיות. החברה ניהלה את מפעל היצור בפארק תעשיות עמק חפר, את פעילות משחטת "עוף העמק" ובהמשך גם רכשה את מפעל "מזרע".
ב-2011 נתח השוק של הרשת בישראל היה כ-3.3%. בשנה זו, מונה אהרון מידן ליו"ר לא פעיל של הרשת.
ב-2013 החלה לפתוח הרשת סניפים בשם "טיב טעם In the city" - סניפים בתוך שכונות המגורים.
ב-2015 רכשה הרשת שבבעלות שלום חגי את רשת "עדן טבע מרקט" - רשת הסופרמרקטים המתמחה במזון אורגני, מזון טבעי, מוצרים אקולוגים ותוספי תזונה, על שמונת סניפיה תמורת כ-29 מיליון ש"ח. בשנים לאחר מכן הסבו הסניפים של "עדן טבע מרקט" הפסדים כבדים לרשת טיב טעם, ולכן רוב סניפיה נסגרו (למעט סניף אחד בתל אביב) ובמקום פתחה רשת טיב טעם מחלקות ויטמינים ומוצרי הטבע תחת המותג "עדן טבע" בתוך סניפי טיב טעם.
ב-12 בספטמבר 2019 החלה הרשת בקמפיין "זה כולה סופרמרקט" בעקבות החלטה על סגירת הסניף של הרשת ברמת החייל בתל אביב בשבת, עם תשדיר פרסומי ביוטיוב שזכה לכ-400 אלף צפיות ושודר גם ברשתות הטלוויזיה. הסרטון זכה לתשבחות מצד אחד וביקורות מהצד השני כיוון שיצא סמוך מאוד לבחירות ספטמבר 2019.
פרשת הבשר המקולקל.
ב-2006 שודר בתוכנית הטלוויזיה "כלבוטק" תחקיר שבו נחשף, באמצעות מצלמה נסתרת, חשד למכירת בשר לאחר תאריך התפוגה שלו. בתוכנית שומעים מנהל מחלקה מנחה את עובדיו לתבל היטב חלקי עוף (שנמכרו מתובלים), כך שלא יורגש ריח הריקבון. בעקבות התוכנית נערכה גם בדיקה של משרד הבריאות שאסר על הרשת למכור עוף מתובל. כיום מוכרת "טיב טעם" עוף טרי וקפוא בלבד, ללא תיבול. הפרשה גרמה לטיב טעם נזקים ישירים ועקיפים הנאמדים בכ-60 מיליון שקלים. באוקטובר 2007 נערך תחקיר אחר של "כלבוטק" ובו נטען כי תנאי ההיגיינה במחסני הבשר של הרשת ירודים, ואף מסתובבים בהם חתולים. "טיב טעם" ניסתה למנוע את שידורי הפרומו לתוכנית, אך ללא הצלחה. לטענת החברה, מדובר בצילומים שבוימו על ידי עובדים ממורמרים של החברה, שהיו מועמדים לפיטורין. לעומתה טוען עורך "כלבוטק" כי החומר אמין ונמצא אצלו מזה זמן רב.
לוויתן זרע
איי התמרים
איי התמרים (בערבית: جزر النخيل) הם שלושה איים מלאכותיים, שהוקמו החל משנת 2001 בחופיה של העיר דובאי. האיים נועדו להגדיל את אורך החוף של העיר בכ-520 קילומטר ולשם כך מעוצבים בצורת עצי תמר. איים אלו הם מטיפוס איי סוללה הנבנים באמצעות סוללות אבנים ופיזור חול על קרקעית הים עד הגיעו לגובה פני הים. מקור החול המפוזר הוא מקרקעית הים הסמוכה.
מסביב לכל אי הוקמה סוללת אבנים וחול, המשמשת כשובר גלים, שנועדה להגן מפני סחיפה וסחף של זרימת הים. בסוללה ארבעה פתחים וזאת על מנת למנוע מצב של מים עומדים ומעופשים.
אי התמרים הראשון מכונה ג'ומרה על שם החוף שהוא צמוד לו. זהו האי הקטן מבין השלושה והוא מאוכלס בעיקר בבתים צמודי קרקע. הקמתו החלה ב-2001 וב-2006 החל אכלוסו. עבודות בניית התשתית בשטחו הסתיימו ב-2008. קוטרו של האי הקטן ביותר, ג'ומרה, נע בין חמישה לשישה קילומטר והוא ממוקם כעשרה קילומטר מאי מלאכותי אחר שעליו ממוקם מלון בורג' אל-ערב.
השלמתו של האי השני, ג'בל עלי, שהקמתו החלה ב-2002, הייתה צפויה להסתיים באותה השנה, אך נדחתה עד 2015. בנייתו של האי השלישי והגדול מכולם, ששמו דיירה, החלה ב-2004 והייתה צפויה להסתיים ב-2015, אך תוכנית הבנייה שונתה ב-2008 והושעתה לאחר מכן. ממדיו של האי הגדול ביותר היו צפויים להיות אורך של 12.5 קילומטר ורוחב של שמונה וחצי קילומטרים, אך ב-2013 הודיעו המתכננים על ביטול המבנה בצורת עץ תמר. במקומו החלה בניית מספר איים בתוואי הדומה לטבעי. נכון ל-2016, בניית איים אלו טרם הסתיימה.
הפוליס (להקה)
סנוט (להקה)
קלאופטרה (פירושונים)
מנטליזם
ליאן ריימס
ליאן ריימס (באנגלית: LeAnn Rimes; נולדה ב-28 באוגוסט 1982) היא זמרת קאנטרי, שחקנית, ופזמונאית אמריקנית, זוכת פרס גראמי, זוכת העונה הרביעית של תוכנית המציאות האמריקאית "הזמר במסכה".
ביוגרפיה.
נולדה תחת השם מרגרט ליאן ריימס בג'קסון, בירת מיסיסיפי. בגיל 3 החלה לשיר ובגיל 7 החלה להופיע על הבמות, כששיחקה בהפקה מקומית למחזמר "מזמור לחג המולד", בדאלאס, טקסס. בגיל 11 הקליטה את אלבומה הראשון, הנקרא All That, תחת חברת תקליטים עצמאית שבחרה להפיץ את האלבום בשנת 1993 רק בדאלאס וסביבתה. בשנת 1996 פגשה את המוזיקאי ושדרן הרדיו ביל מאק, אשר עודד אותה להקליט את שירו Blue. השיר הפך ללהיט, אשר בעקבותיו זכה גם אלבומה השני, Blue, להצלחה רבה במצעדי המכירות, כשהוא מגיע למקום השלישי במצעד האלבומים האמריקני, ונמכר במעל ל-8 מיליון עותקים ברחבי העולם. השיר "Blue" זכה בפרס גראמי בקטגוריית "שיר הקאנטרי הטוב ביותר". ליאן ריימס זכתה באותה שנה (1997) בשני פרסי גראמי, תגלית השנה וזמרת הקאנטרי הטובה ביותר, ובכך הפכה לאדם הצעיר ביותר שזכה בפרס גראמי.
בשנת 1997 הקליטה את הלהיט "How Do I Live" לפסקול הסרט "קון אייר", אולם השיר נדחה על ידי מפיקי הסרט לטובת גרסתה של הזמרת טרישה אירווד. השיר הפך לאחד הלהיטים הגדולים ביותר של 1997 בארצות הברית, כשהסינגל שהה במצעד בילבורד האמריקני במשך זמן שיא של 69 שבועות, וזאת מבלי להגיע למקום הראשון (הגיע למקום השני בלבד). הסינגל, שנמכר בשלושה מיליון עותקים, היה הלהיט הראשון מתוך אלבומה הרביעי , שהגיע למקום הראשון בארצות הברית בספטמבר 1997. שבעה חודשים קודם לכן הוציאה אלבום גרסאות כיסוי, שהגיע אף הוא למקום הראשון בארצות הברית.
בשנת 2000 שרה את הלהיט "Can't Fight the Moonlight", שיר הנושא לסרט "חופשיות על הבר". השיר זכה להצלחה עולמית, והגיע למקום הראשון במצעד הבריטי ולמקום ה-11 במצעד בילבורד האמריקני. ריימס שרה את כל השירים בסרט, ואף הופיעה בו, בתפקיד עצמה. בנוסף, הקליטה שירים שהופיעו בסרטים "בכל מקום אחר" (1999), "מסלול מסוכן" (2001), "דיילת בעננים" ו"לא רק בלונדינית 2" (שניהם מ-2003).
עוד בטרם חגגה את יום הולדתה ה-21 הוציאה ריימס אלבום אוסף, בשם Greatest Hits, בשנת 2003.
לאור הצלחתה הבינונית בבריטניה (יחסית לארצות הברית), הקליטה ריימס דואטים עם שני זמרים בריטים מצליחים: "Written In The Stars", דואט עם אלטון ג'ון (מקום עשירי במצעד הבריטי, מרץ 1999) ו-"Last Thing On My Mind", דואט עם רונאן קיטינג (מקום חמישי במצעד הבריטי, מאי 2004).
בואנוס אירס
אוצלול גאלאץ
אוצלול גאלאץ (ברומנית: Oţelul Galaţi) הייתה קבוצת כדורגל רומנית מהעיר גאלאץ שברומניה. הקבוצה זכתה באליפות רומניה בעונת 2010/11.